CELEX: 62021TN0428
Language: fi
Date: 2021-07-13 00:00:00
Title: Asia T-428/21: Kanne 13.7.2021 – Fursin ym. v. EKP

8.11.2021   
            
            
               FI
            
            
               Euroopan unionin virallinen lehti
            
            
               C 452/42
            
         
      Kanne 13.7.2021 – Fursin ym. v. EKP
      (Asia T-428/21)
      (2021/C 452/53)
      Oikeudenkäyntikieli: englanti
      
         Asianosaiset
      
      
         Kantaja: Ivan Fursin (Kiova, Ukraina) ja kuusi muuta kantajaa (edustaja: asianajaja O. Behrends)
      
         Vastaaja: Euroopan keskuspankki (EKP)
      
         Vaatimukset
      
      Kantajat vaativat, että unionin yleinen tuomioistuin
      
                  —
               
               
                  velvoittaa vastaajan maksamaan rahallisen korvauksen vahingosta, joka kantajille on aiheutunut vastaajan 11.7.2016 Trasta Komercbanka AS:n toimiluvan peruuttamisesta tekemästä päätöksestä (annettu tiedoksi 13.7.2016)
               
            
                  —
               
               
                  vahvistaa aineellisen vahingon määräksi vähintään 25 miljoonaa euroa (1), minkä lisäksi maksettavaksi on määrättävä korvausluonteinen korko 11.7.2016 alkaen, kunnes tuomio tässä asiassa annetaan, ja vastaava viivästyskorko tuomion antamispäivästä, kunnes korvaus on suoritettu kokonaisuudessaan, ja
               
            
                  —
               
               
                  velvoittaa vastaajaan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen.
      
                  1.
               
               
                  Ensimmäinen kanneperuste, jonka mukaan vastaaja ei antanut toimiluvan peruuttamisesta tehtyä päätöstä asianmukaisesti tiedoksi Trasta Komercbanka AS:n toimivaltaisille edustajille.
               
            
                  2.
               
               
                  Toinen kanneperuste, jonka mukaan Trasta Komercbanka AS ei ollut asianmukaisesti edustettuna toimiluvan peruuttamisesta tehtyyn päätökseen johtaneessa menettelyssä.
               
            
                  3.
               
               
                  Kolmas kanneperuste, jonka mukaan toimiluvan peruuttamisesta tehtyä päätöstä rasittavat useat muut vakavat menettelyvirheet.
               
            
                  4.
               
               
                  Neljäs kanneperuste, jonka mukaan vastaaja ylitti toimivaltansa antaessaan toimiluvan peruuttamisesta tehdyn päätöksen erityisesti rahanpesuun liittyvien kysymysten ja kansallisen oikeuden noudattamisen valvonnan osalta.
               
            
                  5.
               
               
                  Viides kanneperuste, jonka mukaan vastaaja teki virheellisiä oletuksia toimiluvan peruuttamisen perusteiden osalta ja esitti tältä osin riittämättömät perustelut.
               
            
                  6.
               
               
                  Kuudes kanneperuste, jonka mukaan vastaajan lainvastainen toiminta aiheutti kantajille merkittävää vahinkoa, ja kyseisen toiminnan seurauksena Trasta Komercbanka AS asetettiin selvitystilaan.
               
            
         (1)  Määrät kohdistetaan kullekin kantajalle siinä suhteessa kuin ne omistavat Trasta Komercbanka AS:n osakkeita toimiluvan peruuttamisesta 3.3.2016 tehdyn päätöksen mukaan.